Η πλοκή της ταινίας
περιλαμβάνει αυτοκτονικό ιδεασμό
και απεικονίσεις αυτοτραυματισμού.
Το κοινό προειδοποιείται για σκληρές σκηνές.
Σκίουρος είναι.
Ο σκίουρος θα πάει...
Πιάσ' τον.
Σκίουρος είναι.
Άντε.
Μην παίζεις μαζί του.
Θα σου το πάρω.
Φά' το.
Είμαστε άγρια ζώα.
Εσύ κι εγώ είμαστε άγριοι.
ΑΓΡΙΌΓΑΤΑ
ΠΕΡΟΥΒΙΑΝΟΣ ΑΜΑΖΟΝΙΟΣ
ΠΕΝΤΕ ΩΡΕΣ ΑΠΟ ΤΟΝ ΚΟΝΤΙΝΟΤΕΡΟ ΟΙΚΙΣΜΟ
Έλα δω.
Εντάξει, στους ώμους.
Η επανένταξη είχε πάντα έναν μοναδικό στόχο,
την επιστροφή της αγριόγατας στο φυσικό περιβάλλον.
Αλλά είναι δύσκολο.
Είναι δύσκολο να αφήσεις κάποιον που αγαπάς.
Ειδικά όταν τον αφήνεις
σε ένα από τα πιο επικίνδυνα περιβάλλοντα στον κόσμο.
ΕΠΤΑ ΧΡΟΝΙΑ ΠΡΙΝ
Ο στρατιώτης Χάρι Τέρνερ είναι μόλις 18 ετών, από τους νεότερους εδώ.
Τελείωσε την εκπαίδευση τον Μάρτιο και βρίσκεται σε εξάμηνη αποστολή.
Η μαμά μου σοκαρίστηκε λίγο,
επειδή νόμιζε ότι θα έλειπα μόνο δύο βδομάδες.
Αλλά τώρα η μαμά μου, ο μπαμπάς, όλοι με στηρίζουν.
Αποστρατεύτηκα για λόγους υγείας, με υποτροπιάζουσα κατάθλιψη
και Διαταραχή Μετατραυματικού Στρες.
Μετά το Αφγανιστάν, δυσκολεύτηκα απίστευτα.
Ένιωθα ότι η ζωή δεν άξιζε τον κόπο
και ίσως έπρεπε να μαζέψω όλα μου τα πράγματα
και να πάω κάπου που να μην ξέρει κανείς πού είμαι.
Να μην ξέρει κανείς αν ζω ή αν πέθανα.
Μετά, γνώρισα τη Σαμ,
κι αυτό ήταν ένα σημείο καμπής στη ζωή μου.
Όταν γνώρισα τον Χάρι, ήταν εντελώς παρεξηγημένος.
Ένα αγόρι που πήγε στον πόλεμο αντί να σπουδάσει.
Αυτή είναι η εντύπωση που δίνει σε πολλούς.
Αλλά εγώ, προφανώς, είδα σ' αυτόν κάτι πολύ ξεχωριστό.
Πέρασε χρόνο στη ζούγκλα
βοηθώντας εθελοντικά για αυτόν τον μεγάλο στόχο.
Μεταφέρω στην πλάτη μου έναν βραδύποδα μέσα στη ζούγκλα.
Θα τον πάω πίσω, θα του δώσω λίγη τροφή.
Θα τον ανεβάσω σε ένα δέντρο.
Η Σαμ μπορούσε κάλλιστα να μείνει στη χώρα της και να πάει στο πανεπιστήμιο.
Ξέρετε, τα συνηθισμένα.
Κι όμως, ήταν εκεί, στη ζούγκλα, κι έκανε κάτι σημαντικό.
HOJA NUEVA - ΚΕΝΤΡΙΚΑ
Ξεκίνησα τη Hoja Nueva όταν ήρθα πρώτη φορά στο Περού.
Ήρθα ως φοιτήτρια, για να κάνω έρευνα πάνω στην άγρια ζωή,
και έμεινα,
επειδή διέκρινα μια ανάγκη όχι μόνο για έρευνα,
αλλά για συμμετοχή στην ευρύτερη προσπάθεια προστασίας της φύσης.
Θα πληρώνω πέντε δολ. για κάθε δείγμα περιττωμάτων αιλουροειδούς.
Να πώς δίνεις κίνητρα στον κόσμο, ε; Καλά δεν τα λέω;
Κι αυτό άλλαξε μορφή και αναπτύχθηκε πολύ από τότε.
Εμείς, ως ΜΚΟ,
προσπαθούμε σκληρά να εμποδίζουμε την αποψίλωση των δασών και το κυνήγι.
Είναι μια περουβιανή μη κερδοσκοπική οργάνωση,
ένα καταφύγιο για ζώα που δεν έχουν καμία άλλη ελπίδα.
Γεια!
Γεια, είμαι η Σαμάνθα. Καλά είμαι. Εσείς;
Χαίρω πολύ.
Έχετε ολόκληρη οικογένεια από ζώα. Μ' αρέσει πολύ αυτό.
Μοιάζει με τη δική μου οικογένεια.
Νομίζω ότι θα του πάρει χρόνο να επιστρέψει στη φύση,
αλλά λίγο-λίγο μπορεί να τα καταφέρει.
Για να δούμε.
Μπανάνα.
Εντάξει; Ωραία.
Σ' εμάς φτάνουν ζώα λόγω υλοτομίας, εξορύξεων, παράνομου εμπορίου άγριων ζώων,
πώλησης ζώων στην αγορά,
κι εμείς πρέπει να κάνουμε ό,τι μπορούμε για να περιθάλψουμε τα νεότερα ζώα.
Καθεμία έχει τη δική της περιοχή.
Η εναλλακτική είναι μια ζωή σε τσιμεντένιο κλουβί
ή να τους γίνει ευθανασία.
Καλά είσαι;
Ή ένας πολύ χειρότερος θάνατος.
Λίλι!
Ζουν βασικά σε μεγάλες αγέλες στην άλλη όχθη του ποταμού.
Και πάλι θα προσπαθήσουμε να τον επανεντάξουμε.
Οι αγριόχοιροι είναι ευπροσάρμοστοι.
Δεν γνώρισε μαμά. Φαίνεται.
Πάντα το καταλαβαίνεις όταν δεν έχουν γνωρίσει τη μαμά τους.
Όμορφο μωράκι.
Μωρό πακαράνα.
Τι κάνεις;
Δύσκολα περιγράφεται
το αίσθημα να βρίσκεσαι σε ένα μέρος που ακόμα διατηρεί τόση ομορφιά.
Να είσαι ανάμεσα σε ζώα, να σε περιβάλλει η φύση.
Να μην έχεις πολύ κόσμο γύρω σου.
Τι κοιτάς;
Έχεις ένα φύλλο στα μαλλιά σου.
Αν είναι δυνατόν!
Έχω δει ανθρώπους να αλλάζουν στη ζούγκλα.
Τρία, δύο,
ένα.
Γίναμε ομάδα.
Κολλητοί και σύντροφοι και...
Όταν έφτασε στα χέρια μας ο Χαν,
η ζωή μου απέκτησε πραγματικά έναν σκοπό.
Τον σώσαμε χθες
από κάτι παράνομους υλοτόμους.
Ήταν σε δέντρο που έκοψαν.
Τον ονομάσαμε Χαν.
Θα προσπαθήσουμε να τον βάλουμε σε ένα πρόγραμμα επανένταξης.
Ήταν υπέροχο συναίσθημα να ξέρεις ότι αυτό το ζώο δεν θα κατέληγε
στη μαύρη αγορά.
Η γνώση ότι τα νύχια του δεν θα κόβονταν,
ούτε τα δόντια του θα τροχίζονταν.
Όχι άλλες δαγκωματιές στο πρόσωπο.
Πολύ όμορφος.
Χαν.
-Θα πας στον μπαμπά; -Χαν.
ΕΝΟΣ ΜΗΝΟΣ 17 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Καλό παιδί.
Πάντα, ο σκοπός ήταν ο Χαν να ζήσει ως άγριος οσελότος.
Ήταν προτιμότερο από μια ζωή σε ζωολογικό κήπο.
Καλό παιδί.
Άρχισα κάθε δυνατή έρευνα για να ετοιμάσω ένα σχέδιο επανένταξης.
Έλα στη μαμά εδώ στο δέντρο.
Καλό παιδί.
Η μεγαλύτερη πρόκληση ήταν ότι δεν το είχε ξανακάνει κανείς.
Ποτέ κανείς δεν είχε περάσει ενεργά χρόνο με αγριόγατα
για ένα, ενάμιση, δύο έτη, πριν την επανεντάξει στη φύση.
Δεν είχε γίνει ποτέ.
Πολλά κουνούπια απόψε, όπως βλέπετε.
Αλλά μόλις βρήκα αυτόν τον τυπάκο.
Χαν.
Εδώ είναι.
Πού είναι;
Το έχασες;
Λοιπόν, όταν πιάνεις κάτι, πρέπει να το σκοτώνεις.
Πρέπει.
Αλλιώς, θα πεθάνεις έξω στη φύση.
Δεν ήξερα αν ήταν εφικτό.
Αλλά η Σαμ πίστευε πολύ σ' εμένα.
Δεν υπάρχει καταλληλότερος για ένα τέτοιο έργο.
Δεν έχει καμία σημασία αν έχεις μεταπτυχιακό ή διδακτορικό.
Οι περισσότεροι δεν θα επιβίωναν εδώ.
Πολλοί έρχονται και διεξάγουν έρευνες που διαρκούν
κανένα τρίμηνο, αλλά δυσκολεύονται να αντέξουν τόσο,
ζώντας καθημερινά στο τροπικό δάσος του Αμαζονίου.
Το ιστορικό και η εμπειρία του Χάρι σε σχέση με σκληρά περιβάλλοντα
τον καθιστούν κατάλληλο για αυτό το έργο.
ΠΕΝΤΕ ΜΗΝΩΝ
Μυρίζεις κάτι;
5 ΜΗΝΩΝ 13 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Πρέπει να μάθω στον Χαν ότι αυτό εδώ το καϊμάν
ίσως είναι τροφή.
Κινείται.
Εντάξει.
Το καϊμάν τον δάγκωσε, κι ο Χαν τώρα φοβάται λίγο.
Δεν ξέρει τι να κάνει.
Πρέπει να το αρπάξεις από τον λαιμό.
Το κρατάω.
Καλό παιδί.
Μπράβο, αγόρι μου.
Μπράβο.
Θα ήθελα να σας ευχαριστήσω για όλη την υποστήριξη που μας προσφέρετε
μέσα από το Πρόγραμμα Επανένταξης του Χαν.
Αυτό που κάνουμε δεν θα ήταν εφικτό χωρίς εσάς.
Και μεγαλώνει πολύ-πολύ γρήγορα.
9 ΜΗΝΩΝ 9 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Γίνεται πάρα πολύ άτακτος
και ελπίζω σύντομα να μπορεί να βγαίνει μόνος του έξω.
Δείτε πόσο έχει παχύνει ο μπαγασάκος.
Κοίτα εδώ κοιλιά!
Με κάνει να σκέφτομαι "Είσαι καλά".
Ο κόσμος στον οποίο ζεις...
δεν είναι και τόσο κακός, τελικά.
Αυτός σώζει εμένα, κι εγώ αυτόν.
-Καλό παιδί. -Χαν.
Το αυτί μου!
Αυτά τα νύχια εδώ
χώνονται ολόκληρα μέσα σου.
11 ΜΗΝΩΝ 7 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Να πάρει και να σηκώσει.
Με γρατζούνισε κατευθείαν στο πρόσωπο.
Το αυτί μου.
Γαμώτο!
Το γράφω σε βίντεο αυτό, για να...
Όχι, άσ' το καπέλο μου.
Επειδή...
όταν μου λείπεις, όταν έχω γυρίσει στην Αγγλία,
θα μπορώ να βλέπω το βίντεο
και να σκέφτομαι τι αλητάκος ήταν.
Χαν, πού είσαι;
Να πάρει.
Εντάξει είσαι.
Καημένο αγοράκι μου.
Το καημένο το αγοράκι μου την έχει βάψει.
Το μπροστινό του πατουσάκι κρέμεται, γαμώτο.
Εντάξει, αγόρι μου.
Έρχονται οι κτηνίατροι.
Ενώ περπατούσα με τον Χαν,
υπήρχε ένα όπλο με τη σκανδάλη δεμένη με λίγο σπάγκο,
έτσι ώστε να πυροβολεί όταν περνάει κάτι μπροστά του.
Παγίδα κυνηγών.
Τον χτύπησε στο μπροστινό πόδι.
Προσπαθώ να μείνω αισιόδοξος, αλλά νιώθω ταυτόχρονα λύπη και θυμό.
Μέσα στο μυαλό μου, συνεχίζω να λέω
ότι θα γίνει καλά. Θα γίνει καλά.
Δεν ξέρω τι να κάνω.
ΕΝΑΝ ΧΡΟΝΟ ΑΡΓΟΤΕΡΑ
Όταν πέθανε ο Χαν, κλείστηκε στον εαυτό του.
Μου είπε ότι δεν θα έβρισκε ποτέ την ικανότητα να αγαπήσει οτιδήποτε
όπως αγάπησε τον Χαν.
Συνέχεια έγραφε γράμματα.
Δεν νομίζω να υπήρξε μέρα που να γύρισα και να μη βρήκα
ένα ποίημα ή ένα γράμμα να με περιμένει στο κρεβάτι μου.
Νομίζω ότι ο θάνατος του Χαν κάπως σκότωσε την όποια ευτυχία
είχε οικοδομήσει τα δύο προηγούμενα χρόνια.
Τώρα, είναι ένα εντελώς διαφορετικό άτομο.
Μου πήρε
χαλαρά δυο ώρες να σηκωθώ από το κρεβάτι.
Μόνο σταδιακά μου πέρασε από το μυαλό
ότι υπήρχε μέσα του ένα πολύ βαθύτερο σκοτάδι.
Και αυτό που με ανησυχούσε περισσότερο
ήταν μήπως αντιδρούσε κάνοντας κακό στον εαυτό του.
Λάβαμε ένα μήνυμα στο δορυφορικό τηλέφωνο από έναν φίλο στο Λουσέρνα.
Έχουν ένα μωρό οσελότο
που πήραν από κάποιους υλοτόμους που κατέβαιναν το ποτάμι.
Είναι η πρώτη φορά
που δεχόμαστε τέτοια κλήση μετά τον Χαν.
Γεια!
Ευχαριστώ.
Είναι 750 γραμμάρια.
Λοιπόν, πρέπει να πάρει μισό κυβικό εκατοστό και από τα δύο.
Γεια.
Αυτός ο τυπάκος είναι ο Κιάνου,
ο δεύτερος οσελότος που σώζουμε.
ΕΝΟΣ ΜΗΝΟΣ 17 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Θα επανενταχθεί στο φυσικό περιβάλλον σε περίπου ενάμιση χρόνο,
και θα είναι ένας πολύ δυναμικός αγριόγατος.
Μετά απ' αυτό που συνέβη στον Χαν, σκοπεύουμε να μεταφέρουμε τον Κιάνου.
Να τον εγκαταστήσουμε σε μια μεγαλύτερη, ασφαλέστερη, πιο απομονωμένη περιοχή.
ΠΡΟΓΡΑΜΜΑ ΕΠΑΝΕΝΤΑΞΗΣ
Εντάξει.
Εδώ θα ζω στο εξής. Αυτό θα είναι το σπίτι μου.
Μόνιμα. Και θα είμαι εδώ μέχρι...
μέχρι να φύγει ο Κιάνου.
Να το νέο σου σπίτι.
Για να δούμε αν σου αρέσει.
Μην τα παρατάς.
Σε κρατάω.
Θες λίγο γάλα;
Ξέρω ότι η ζωή μου θα γίνει πολύ δύσκολη τους προσεχείς μήνες,
όσο αυτός μεγαλώνει και δυναμώνει, και...
ελπίζω μόνο να μπορώ να ανταποκριθώ.
Πού είναι;
Εκεί είναι.
Γεια σου, Κιάνου.
-Πάμε μια βόλτα. -Έλα.
Πάμε.
Νιώθω ότι η αποστολή Κιάνου θα πετύχει χάρη στον Χαν.
Όλα όσα μάθαμε με τον Χαν
θα μπουν τώρα σε εφαρμογή με τον Κιάνου.
Από την άλλη, βέβαια, ο Κιάνου διαφέρει.
Μόλις έκλασες.
Σ' αγαπώ πολύ, αλλά βρομάς.
Τόσο μικρό γατάκι, που τρέχει στη ζούγκλα
και επιτίθεται σε φύλλα και όχι μόνο.
Ανυπομονώ να τον δω όταν είναι...
όταν είναι τρεις μήνες μεγαλύτερος,
οπότε θα πρέπει να παραμονεύει ζώα.
Θα είναι φανταστικό.
-Μεγάλος αρσενικός οσελότος. -Αμάν.
Μεγάλο αρσενικό.
Δες το μέγεθος των μπροστινών ποδιών.
Δες πόσο μεγάλους όρχεις έχει!
Εντάξει, δεν υπάρχει.
Θα μας δημιουργήσει πρόβλημα.
Ξέρουμε ότι τα προγράμματα εκτροφής και ομαδικής απελευθέρωσης αιλουροειδών
στη ζούγκλα δεν λειτουργούν.
Αν, λοιπόν, εμείς τα καταφέρουμε και ο Κιάνου επιζήσει,
θεωρώ ότι ο κόσμος θα αποκτήσει σεβασμό για μας ως επιστήμονες πάνω στα σαρκοβόρα,
ως ανθρώπους που δουλεύουν οι ίδιοι με σαρκοβόρα,
ώστε, όπως ελπίζουμε, να είμαστε οι πρώτοι που θα καλούν, που θα σκέφτονται,
όταν πιάνουν ένα τέτοιο ζώο.
Εντάξει τώρα. Έλα.
Έχετε κάποιο πρωτόκολλο;
Ναι.
Έπρεπε να δημιουργήσουμε ένα, γιατί πριν δεν υπήρχε.
Δεν υπήρχε.
Λατρεύει το περπάτημα,
έτσι κάνει βόλτα με τον Κιάνου δύο-τρεις φορές τη μέρα ή τη νύχτα.
Κάνει βόλτα τη νύχτα;
Ναι, περπατάνε κάπου εφτά ώρες κάθε μέρα ή νύχτα.
Και δεν φεύγει;
Όχι, επειδή του αρέσει να μαθαίνει από τον Χάρι
και νιώθει άνετα μαζί του.
Πάμε πίσω;
Πάμε.
Μεγάλωσα πιστεύοντας ότι θα μελετούσα λύκους,
θα έκανα διδακτορικό στην οικολογία λύκων
και θα προστάτευα όλους τους λύκους των ΗΠΑ.
Μετά, με τον καιρό συνειδητοποιείς ότι...
Ελάχιστα πράγματα μπορούν να γίνουν,
εξαιτίας πολιτικών συμφερόντων και άλλων αιτίων,
ενώ εδώ έχω κάποια δυνατότητα, εγώ ως άτομο, να συνεισφέρω πραγματικά.
Σαμάνθα!
Ναι;
Η Λόλα, ο Νέρων και ο Μπόμπι έχουν ψύλλους.
Για τους ψύλλους, βάζετε αυτό.
Το ψεκάζετε στην πλάτη τους.
Ευχαριστούμε, Σαμ.
-Δες εδώ. -Ένα γατάκι!
Το μάτι του έχει μια μικρή μόλυνση,
γι' αυτό να του το καθαρίζετε με ζεστό νερό.
Τελευταία, σε έχουμε χάσει.
Πώς πάνε τα πράγματα;
Τώρα, πρέπει να ταξιδεύω συχνά στις Ηνωμένες Πολιτείες,
επειδή μπαίνω στον τελευταίο χρόνο του διδακτορικού μου.
Και μου λένε "Σαμάνθα, πρέπει να γράφεις.
"Δεν γίνεται να περνάς όλο τον χρόνο σου στο Περού".
Έχω το διδακτορικό μου. Φέτος προσπαθώ να το τελειώσω.
Η συμβουλευτική επιτροπή θέλει πραγματικά να είμαι μόνιμα στο Σιάτλ,
κι έτσι είναι σαν να με τραβάνε από πολλές διαφορετικές κατευθύνσεις
και νιώθω άσχημα που φέτος δεν μπορώ να είμαι εδώ συνέχεια.
Πόσο λες να μπορείς να το κρατήσεις;
Νόμιζα ότι θα προσπαθούσαμε να δούμε πόσο θα κρατήσουμε το φιλί.
Τέσσερα δεύτερα.
Ενημέρωσέ με όταν φτάσεις στις ΗΠΑ, εντάξει;
Να προσέχεις.
Κοίτα τι σου 'χω. Αυτό.
Εδώ.
Καλή τροφή. Καλές πρωτεΐνες.
4 ΜΗΝΩΝ 14 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Μεγαλώνει.
Και ομορφαίνει.
Και ναι, ελπίζω πως κάπου τον επόμενο μήνα
θα αρχίσω να τον βγάζω έξω, για να αρχίσει να τρώει έξω από την περίφραξη
και να πιάνει ωραιότατα ζωάκια.
Θα σε μάθω να σκοτώνεις.
Σύμφωνοι;
Δενδρόβιος βόας.
Να το θυμάσαι. Κοινό φίδι.
Αυτό είναι το φίδι.
Το βλέπεις;
Το μυρίζεις; Σου το κρατάω.
Κοίτα εδώ.
Αυτό το έντομο.
Εδώ.
Κοίτα. Εδώ είναι ένας βάτραχος.
Βάτραχος. Ακριβώς εδώ.
Μόλις έπλυνα όλα μου τα ρούχα.
Επειδή είχε βγει ο ήλιος.
Γεια σου, Κιάνου. Από δω.
Έλα.
Από δω.
Ξέρεις τι ζει μέσα στο νερό;
6 ΜΗΝΩΝ 12 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Ξέρεις τι ζει μέσα στο νερό;
Καϊμάν.
Και μια μέρα θα σου μάθω πώς να σκοτώνεις καϊμάν.
Προσπαθώ να μάθω στον Κιάνου ότι αυτό τρώγεται.
Αυτός απλώς παίζει. Δεν καταλαβαίνω τι...
Το αρπάζεις από το κεφάλι.
Έτσι. Το αρπάζεις.
Τι είναι;
Μα τι κάνεις;
Φαγητό είναι.
Τα έχω κάνει μαντάρα.
Ήσουν ένα ευτυχισμένο παιδί.
Αλλά κι εδώ τα θαλάσσωσα, ε;
Ο ιδρώτας προσελκύει τις μέλισσες στο πρόσωπο.
Με έχουν σκεπάσει ολόκληρο.
Τώρα, παίζει με αυτό
το νεκρό οπόσουμ εδώ και 25 λεπτά,
την ώρα που τα κουνούπια...
κοντεύουν να με τρελάνουν.
Φά' το.
Φά' το!
Φάε το τρωκτικό σου.
Τώρα, νιώθω τελείως κομμάτια.
Είμαι διαρκώς άρρωστος.
Μάλλον μου έφυγαν λίγα.
Αμάν.
Νομίζω ότι χέστηκα πάνω μου.
Και έχουμε ακόμα μήνες μπροστά μας.
Κιάνου, έλα εδώ.
Πρέπει να γυρίσουμε, γιατί ο Χάρι δεν νιώθει τόσο καλά.
Έλα. Μην ξαπλώνεις εκεί μέσα.
Ακολούθησέ με.
Καλό παιδί.
Έχω 15 μήνες να δω τον μικρό μου αδερφό.
Δεν ξέρω καν πόσο έχει ψηλώσει.
Ούτε τι νούμερο παπούτσια φοράει.
Μπορεί να σκέφτομαι "Ναι, κάνω αυτά τα φοβερά πράγματα κι είμαι στη ζούγκλα",
όμως χάνω πολλά άλλα πράγματα.
Από τις ζωές όλων των φίλων μου και της οικογένειάς μου.
ΣΙΑΤΛ
ΚΟΛΕΓΙΟ ΔΑΣΙΚΩΝ ΠΟΡΩΝ
Βάσει σημειώσεων και στοιχείων οικότοπου, σύγκρινα οδούς και μονοπάτια στο...
Οι ανώτεροι θηρευτές λειτουργούν σταθεροποιητικά στα οικοσυστήματα.
Αυξάνουν τη βιοποικιλότητα.
Τα έσοδα από την αποψινή βραδιά θα βοηθήσουν τη Hoja και το έργο μας.
Ονομάζομαι Σαμάνθα Ζβίκερ. Είμαι η ιδρύτρια της Hoja Nueva.
Στον Αμαζόνιο με έφερε η άγρια ζωή.
Πάντα με ενέπνεε να νιώθω ότι συνδέομαι με την άγρια ζωή, τα άγρια ζώα.
Νομίζω ότι, όταν το έφτιαξα αυτό, φυσικά αγαπούσα όλα τα ζώα
και είχα μια αδυναμία στα αιλουροειδή,
αλλά, εκείνη την εποχή, δεν ήξερα αν ήθελα να ασχοληθώ με την οικολογία.
Αγαπούσα τη βιολογία. Πίστευα ότι θα γινόμουν βιολόγος ή ζωολόγος.
Όταν είμαι ανάμεσα σε ζώα, νιώθω
ότι μπορώ να είμαι ο εαυτός μου και να είμαι ευτυχισμένη, ενώ...
με τους δικούς μου ήμουν πάντα σε αναμμένα κάρβουνα
για το πώς θα εξελισσόταν κάθε βραδιά.
Θα αγαπάει η Σάμι τον Χάρλι;
Δώσε στον Χάρλι ένα φιλί.
Νομίζω πως, μεγαλώνοντας, είχα
έναν τέτοιο δεσμό με καθένα από τα ζώα που είχα,
ώστε τα εμπιστευόμουν πιο πολύ από άλλους ανθρώπους στη ζωή μου.
Γράφεις τώρα;
-Σάμι. -Μαμά, τι είναι αυτό;
Σάμι.
Μέις.
Μπορείς να πεις "Σ' αγαπώ, μπαμπά";
Σ' αγαπώ, μπαμπά.
Σάμι.
-Τι; -Πες "Σ' αγαπώ, μπαμπά".
Σ' αγαπώ, μπαμπά.
Το καλό που σου θέλω.
Καθώς μεγάλωνα, τα δείπνα με τον μπαμπά ήταν απαίσια εμπειρία.
Είτε πετούσε πράγματα,
για να με πετύχει στην άλλη πλευρά του τραπεζιού,
ή γενικώς η εμπειρία ήταν άθλια.
Για κάτι τόσο απλό, όσο το να δειπνήσεις με τους δικούς σου.
Ο αλκοολισμός κάνει τους ανθρώπους να λένε και να κάνουν φρικτά πράγματα.
Αλήθεια, είχαμε ως παιχνίδι να μετράμε τα σφηνάκια του μπαμπά μου,
και πάντα κατέληγε κάπου στα 27 τη βραδιά.
Ωστόσο, ήταν κι από τους πιο παιχνιδιάρηδες μπαμπάδες.
Παλεύαμε πολύ για πλάκα. Περνούσε πολλή ώρα μαζί μας.
Δες στην κορυφή. Αν είναι δυνατόν! Όχι, δες.
Δες εδώ.
Τον φοβόμουν, αλλά ταυτόχρονα ήξερα ότι δεν ήταν ο εαυτός του.
Από πολύ μικρή ηλικία, μπορούσα να διαχωρίσω
αυτόν που γινόταν όταν έπινε από αυτόν που πραγματικά ήταν.
Να την. Η γυναίκα των ονείρων μου.
Με τη μαμά μου μοιραζόμαστε την ίδια παραξενιά,
αυτό το κάτι που μας λέει να μην ξεγράφουμε κάποιον,
γιατί υπάρχει έστω μια μικρή πιθανότητα οι δικές σου ενέργειες να κάνουν διαφορά.
Και ναι. Το τελευταίο πράγμα που είπε ποτέ ο πατέρας μου ήταν
"Σ' ευχαριστώ που δεν με ξέγραψες".
-Ναι; -Γεια.
Καλά είσαι; Τι συμβαίνει; Είσαι...
Δεν ξέρω.
Απλώς...
ζορίζομαι.
Ακόμα λες ότι θα είσαι εδώ Παρασκευή ή Σάββατο;
Συγγνώμη, σ' έχασα.
Χάρι, με ακούς;
Όταν ήμουν στο Αφγανιστάν,
χρειάστηκε να σταματήσω έναν άνθρωπο που πήγαινε να θάψει το παιδί του.
Κι όταν σήκωσα την κουβέρτα
και είδα τα χεράκια του κοριτσιού, ήταν γεμάτα αίματα.
Απ' την άλλη, ήταν τα δικά μου χέρια. Σήκωνα την κουβερτούλα και φορούσα
τα γάντια μου, κρατούσα όπλο και είχα
πάνω μου χειροβομβίδες και όλα τα σχετικά.
Κι εκείνο το φτωχό, αθώο παιδί ήταν πάνω στο ποδήλατο και σκέφτηκα...
"Δεν έχω δικαίωμα να είμαι εδώ".
Σήμερα μου πέρασε από το μυαλό η σκέψη πως, όπου κι αν είμαι,
με όποιον κι αν είμαι, ό,τι κι αν κάνω,
πάντα θα έχω πρόβλημα εδώ πάνω, ρε γαμώτο.
Είμαι στο πιο όμορφο μέρος στον κόσμο
και δεν μπορώ να είμαι ευτυχισμένος.
-Μου έλειψες. -Κι εσύ μου έλειψες.
Μαμά, ξύπνα!
Μαμά, θα ξύσω τον πισινό μου στο πρόσωπό σου. Ξύπνα!
Ξύπνα, μαμά.
Εντάξει, Μαξ, έχω ξυπνήσει ήδη.
7 ΜΗΝΩΝ 11 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Κίκι; Ήρθε η μαμά.
Το αγόρι μου είναι;
Το αγόρι μου;
Μεγάλωσες;
Επιστρέφοντας,
βλέπω πόσο μεγάλος, σίγουρος και ελαφρώς απόμακρος είναι.
Εμείς θέλουμε να φτάσει στο σημείο όπου δεν θα θέλει να με βλέπει,
δεν θα θέλει να με ξέρει, ούτε να έχει σχέση μαζί μου.
Γίνεται τόσο ανεξάρτητος, ώστε είναι προτιμότερο
να έχει σχέση με ένα και μόνο άτομο, δηλαδή εμένα.
Πρέπει να τραβήξουμε μια γραμμή και να πούμε
"Λοιπόν, μπορείς να εμπιστεύεσαι μόνο αυτό το ένα άτομο".
Είναι ανάγκη να αντιληφθεί ότι οι άνθρωποι αποτελούν κίνδυνο.
Είχε ήδη έναν τρόπο επικοινωνίας με τον Κιάνου
και διδασκαλίας, και έβλεπες αυτήν τη σχέση μητέρας και γιου.
Κιάνου.
Έλα δω.
Καλό παιδί. Τι κάνεις;
Πεινάς;
Πεινάς, έτσι;
Εντάξει, θα βρούμε κάτι να φας.
Πάμε να πιάσουμε κανένα τρωκτικό. Έλα, φύγαμε.
Μη με δαγκώσεις, εντάξει;
Με κατούρησε.
Τέλεια.
Έλα, Κιάνου.
Πρέπει να 'σαι πιο γρήγορος, φίλε.
Κιάνου.
Εκεί.
Κιάνου.
Ο Κιάνου παραλίγο να πιάσει το πρώτο του τρωκτικό.
Το κυνήγησε, αλλά δεν κατάφερε να το πιάσει.
Ήταν πολύ κοντά, πάντως.
Έπιασε το πρώτο του τρωκτικό.
Είμαι πολύ χαρούμενος.
Νόστιμο;
8 ΜΗΝΩΝ 10 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Καλό παιδί. Με έκανες περήφανο.
Σ' αγαπώ.
Σ' ευχαριστώ για το φιλί.
Εντάξει, πάμε πίσω τώρα.
Βρες κάτι ακόμα να φας στη διαδρομή.
Ψάχνεις;
Εγώ ψάχνω.
Κιάνου, αυτή είναι περιπλανώμενη αράχνη.
Για όνομα!
Μη... είναι επικίνδυνη.
Είναι περιπλανώμενη αράχνη.
Τη βλέπεις; Είναι απειλή για σένα.
Είναι επικίνδυνη, φιλαράκο.
Καλά είσαι; Σε τσίμπησε στη μύτη;
Κιάνου.
Εντάξει είσαι;
Κιάνου.
Μίλα μου.
Καλά είσαι;
Θα περάσει.
Πρέπει να φέρω τη μαμά, εντάξει;
Πρέπει να φέρω τη μαμά.
Όχι, ρε γαμώτο.
Επιστρέφω.
Δώσ' μου ένα λεπτάκι, σύμφωνοι;
Επιστρέφω.
Να πάρει.
Ο Κιάνου δαγκώθηκε από μια βραζιλιάνικη περιπλανώμενη αράχνη
και εμφάνισε μερική παράλυση
και βραδύπνοια,
ενώ οι παλμοί του άρχισαν να ανεβαίνουν πολύ-πολύ γρήγορα.
Περίπου μιάμιση ώρα μετά,
τώρα μόλις, αρχίζει να είναι λίγο καλύτερα.
Σίγουρα η μεγαλύτερη τρομάρα που πήραμε
από την αρχή αυτού του προγράμματος.
Καλύτερα νιώθεις, ε;
Εντάξει. Ξέρω, πονάει ακόμα.
Αισθάνομαι ότι είναι τόσο αφοσιωμένος στο πρόγραμμα του Κιάνου,
που είναι γι' αυτόν κάτι σαν εξιλέωση.
Και ένα κομμάτι μου,
ασφαλώς, θέλει ο Κιάνου να τα καταφέρει για έναν σωρό λόγους,
όμως ένας από τους βασικότερους
είναι επειδή θέλω ο Χάρι επιτέλους να γυρίσει σελίδα.
Χθες άκουσα έναν πυροβολισμό. Σήμερα, άλλον έναν.
Πρέπει να μάθω ποιος πυροβόλησε.
Πρέπει να μάθω πού κυνηγάνε. Πρέπει να μάθω τι κυνηγάνε.
Το τελευταίο που θέλουμε.
Καραμπίνα, σίγουρα.
Γνωρίζουμε ότι ακόμα κάποιοι κυνηγούν με όπλα-παγίδες.
Εξακολουθούν όλα αυτά τα πράγματα
που, μετά από αυτό που συνέβη στον Χαν, τώρα μας τρομάζουν ακόμα πιο πολύ,
και είναι όντως δύσκολο να δουλεύεις σε μη προστατευμένη περιοχή.
Αυτή η περιοχή είναι γνωστή για την αποψίλωση των δασών λόγω υλοτομίας
κατά 89% παράνομης.
Ακούτε το αλυσοπρίονο;
Είναι εξαιρετικά κοντά στα σύνορά μας.
Άκουσα το αλυσοπρίονο και ήρθα εδώ. Και σταματάει.
Βρίσκεις τέτοια παντού εδώ γύρω.
Είναι γεμάτο κάλυκες καραμπίνας.
Συναντήσαμε ένα συνεργείο που έκοβε το δέντρο.
Τους είπαμε ότι ήταν σε δική μας γη και έπρεπε να φύγουν.
Αλλά ήταν πολύ αργά, προφανώς.
Είχαν κόψει ήδη ένα δέντρο λουπούνα ηλικίας σχεδόν χιλίων ετών.
Ο ταχύτερος τρόπος για κάποιον να βγάλει χρήματα εδώ
είναι συνήθως η εξόρυξη ή η υλοτομία,
και δεν μπορείς να ρίξεις το φταίξιμο στους ίδιους τους ξυλοκόπους,
γιατί κατά κανόνα δεν εμπλέκονται αυτοί
σε όλες αυτές τις διεθνείς συναλλαγές.
Όταν ασχολείσαι με την οικολογία, υπάρχουν πολλές προκλήσεις όπως αυτή εδώ.
Ακόμα ακούω το αλυσοπρίονο στα δυτικά.
Γαμώτο, ο ήχος γίνεται δυνατότερος.
Πρέπει να τον γυρίσω πίσω, παρότι δεν θέλει,
γιατί αυτό είναι πιο σημαντικό.
Επιστρέφω. Απόψε θα πάμε βόλτα.
Δεν ξέρω.
Δεν έχω ιδέα από πού ακούγεται το αλυσοπρίονο.
Νιώθω τόσο...
Δεν μπορώ καν να το εξηγήσω.
Αυτήν τη στιγμή, νιώθω σαν να μην έχω τον έλεγχο του εαυτού μου.
Δεν μπορώ να ελέγξω ούτε τον θυμό ούτε το μίσος μου...
Δεν μπορώ να ελέγξω απολύτως τίποτα.
Θέλω μόνο να πάω να χαρακωθώ.
Πιστεύει ειλικρινά ότι με τον αυτοτραυματισμό,
με τη θέα του αίματος,
την αίσθηση του πόνου και το μυρμήγκιασμα, όπως το λέει,
πιστεύει ειλικρινά ότι αυτά τον βοηθούν να ξεπερνά μια κρίση πανικού.
Ή να ελέγχει την οργή του.
Εγώ ανησυχώ πόσο χειρότερα θα μπορούσε να ήταν,
αν δεν ηρεμούσε.
Μετά το Αφγανιστάν,
ήμουν σε άσχημη κατάσταση. Δεν σκεφτόμουν πραγματικά τι έκανα.
Προσπάθησα να αυτοκτονήσω στο υπνοδωμάτιό μου.
Ναι. Όταν συνήλθα, ένιωσα γελοίος.
Δεν ήθελα ο μικρός μου αδερφός να βρει τον μεγάλο του αδερφό νεκρό.
-Πες γεια, Τζέιντεν. Γεια! -Γεια σου, Τζέιντεν.
Όταν ήμουν 13, μπήκε στη ζωή μου ο αδερφός μου.
Μεγάλη, δυνατή τίγρη.
Και πραγματικά μου άλλαξε τη ζωή.
Ήθελα πολύ να με έχει ως πρότυπο
και ήθελα πολύ να τον φροντίζω.
Είναι Ο Χάρι Πότερ και ο Ημίαιμος Πρίγκιπας!
Κοίτα!
Είσαι χαρούμενος;
Ναι;
Ωραία.
Ήθελα ο μικρός μου αδερφός να πάψει να βλέπει τον αδερφό του να πονάει.
ΛΟΧΟΣ ΤΗΣ ΒΑΣΙΛΙΣΣΑΣ ΚΕΝΤΡΟ ΕΚΠΑΙΔΕΥΣΗΣ ΠΕΖΙΚΟΥ
Γι' αυτό έκλεισα πτήση για τη ζούγκλα.
Τα είχα πάρει στο κρανίο και ήθελα μόνο να νιώσω λίγο πόνο.
Ίσα που βγήκε λίγο αίμα. Δεν ήθελα να βγει πολύ, δεν ήθελα να κοπώ βαθιά.
Είναι ξεκάθαρο ότι είσαι
απογοητευμένη μαζί μου.
Δεν είναι έτσι, Χένρι.
Αλλά ανησυχώ για σένα.
Λίντια! Αφήνω αυτό το μπουκάλι κρασί.
Είναι για τους γονείς του Χάρι.
Έρχονται αύριο πρώτη φορά.
Θα φέρουν και τον αδερφό του.
Είναι δεκατριών.
-Αύριο έρχονται; -Ναι, αύριο φτάνουν.
Τέλεια. Ευχαριστώ.
Τα λέμε αύριο.
Επί ενάμιση χρόνο, ακούω μόνο τη φωνή τους
στο δορυφορικό τηλέφωνο.
Κι αυτό, γύρω στη μία φορά τον μήνα.
Πώς λες να είναι όταν συναντηθείτε;
Πάρα πολύ ωραία.
Δεν πρέπει να έχουμε ξαναβρεθεί τόσο μακριά από τον πολιτισμό.
-Ναι. -Σίγουρα.
Αλλά θα είναι υπέροχο όταν ο μικρός μου αδερφός δει ανακόντα.
Και τα έντομα του αρέσουν,
έτσι τις προάλλες έπιασα μια γιγάντια ταραντούλα,
και σκεφτόμουν συνέχεια πόσο θα ενθουσιαζόταν ο Τζέιντεν.
Πρώτη αγκαλιά για τη μαμά.
-Τι κάνεις; -Καλά, εσύ;
Καλά είμαι.
HMS "ΧΑΝ"
Μιλάμε, Χάρι, έχω εντυπωσιαστεί.
Δώδεκα χρόνια στο Ναυτικό, ποτέ δεν είδα τέτοια πλοήγηση.
-Εντάξει είσαι; -Ναι.
Εμείς παίρνουμε το κύριο υπνοδωμάτιο; Καλά τα λέω;
Τουλάχιστον έχουμε τοίχους.
Λίγη ιδιωτικότητα.
Εδώ πέρα, αν πηγαίνετε στο μπάνιο
και δεν θέλετε παρέα, βάζετε απλώς αυτό
-το κορδονάκι εδώ. -Έγινε.
Φτου να πάρει.
Τζέι, σου έφτιαξα καλάμι ψαρέματος.
-Ευχαριστώ. -Κι αυτήν τη ματσέτα.
Τι εννοείς ότι μου "έφτιαξες" ματσέτα;
Ήταν σπασμένη, κι έτσι τη μετέτρεψα σε μια μικρότερη.
-Μα αυτή είναι τεράστια. -Τι εννοείς "τεράστια";
Ήταν τόση και κόπηκε. Και μετά...
αποφάσισα να την κόψω με ένα σφυρί και να φτιάξω μια μικρότερη για σένα.
Ευχαριστώ.
-Μπορώ να ανάψω καθόλου το ψυγείο; -Ναι. Εντάξει.
Πρέπει να πάω βόλτα τον Κιάνου, κι εσύ μάλλον θα ξαπλώσεις στο μεταξύ.
Δεν ξέρω πότε θα γυρίσω, οπότε καληνύχτα.
Ήρθα να σου δώσω λίγο φαγητό,
ώστε αύριο να βγούμε και να τραβήξουμε μερικά βίντεο,
να δείξω στους δικούς μου.
Είναι εδώ οι δικοί μου.
Ο παππούς κι η γιαγιά.
Εδώ έχει ένα μεγάλο καϊμάν, φίλε.
Μπορεί να είναι επικίνδυνο.
Όχι. Μη.
Μη.
Μην το κάνεις. Μη.
Το κέρατό μου!
Να πάρει η οργή! Τρέμω.
Εντάξει είσαι, φίλε;
Είσαι καλά;
Με κοψοχόλιασες.
Μου έκοψες τη χολή.
Λοιπόν, τι λένε οι φίλοι σου για το ταξίδι σου εδώ;
Άρχισαν να με φωνάζουν Μόγλη.
Μόγλη;
-Δεν έχεις το κατάλληλο μαλλί. -Το ξέρω.
Ζηλεύουν;
Μπα, όχι. Είναι σε φάση
"Γιατί να θες να πας κάπου που δεν έχει ίντερνετ,
"που δεν έχει τίποτα; Εγώ προτιμώ να πάω στη Φλόριντα".
-Αμάν αυτή η γενιά, ε; -Ναι.
-Έφερες το iPhone σου; -Όχι.
-Το άφησες. -Έφερα ένα iPod
για να ακούω μουσική.
Ακούς αυτό... Ακούς;
Αυτό ήταν κολιμπρί.
Περνάνε μέσα από το σπίτι.
Αυτό τι είναι;
Φωλιά τερμιτών.
Τερμίτες στα δέντρα.
Οι τερμίτες είναι παντού.
Χρειάστηκε να ρίξουμε ντίζελ στην καλύβα,
επειδή οι τερμίτες ανεβαίνουν και τρώνε τα πάντα.
Αυτά τι είναι;
-Ουλές; -Ναι.
Αυτά εδώ πάνω, όλες αυτές τις γρατζουνιές, τις έκανε ο Κιάνου.
Αυτό που μοιάζει με πανάδα
και αυτό εδώ είναι από τότε που κάηκα με το οξύ.
-Καλά δεν επουλώθηκε αυτό; -Ναι, μια χαρά.
Ένα μικρό κομματάκι στο χέρι μου μολύνθηκε, αλλά...
Αυτά πώς έγιναν;
Μερικά τα έκανε ο Κιάνου και μερικά εγώ.
-Ο πόνος; -Ναι.
Δεν ξέρω μήπως θέλετε να πάμε για ψάρεμα.
-Θες να πας για ψάρεμα, Τζέι; -Ναι.
-Πολύ κουλ. -Εντάξει. Έγινε.
Πάμε, πάμε.
Θα τρακάρουμε;
Είδατε; Τέλεια.
Αυτό πάει συστημένο στο πιάτο του Τζέιντεν.
Κρατάς το πτερύγιο έτσι.
-Θα τα καταφέρεις, λες; -Ναι.
Τι;
Βουλιάζω.
Κάν' το. Βούτα.
Όχι!
Εντάξει.
-Δεν το πιστεύω. -Φοβερό.
Θα σου πω το εξής.
Μετά απ' αυτό, η Ντίσνεϊλαντ δεν θα 'ναι ξανά η ίδια.
Έχει εκπληκτικά έντομα σ' αυτές τις περιοχές.
Μισό. Ένα αλογάκι της Παναγίας.
Δεν έχω δει αλογάκι της Παναγίας ούτε σε μαγαζί με κατοικίδια.
Αλήθεια;
Έλα, ρε.
-Είναι δηλητηριώδες; -Όχι.
Ονομάζεται αμβλυκέφαλο δενδρόφιδο.
Αυτή είναι με διαφορά η πιο κουλ μέρα της ζωής μου.
Δες εδώ.
-Γεια. -Πώς πήγε;
Δεν είδαμε τίποτα.
Μηδέν.
Είδα μόνο δύο διαφορετικά είδη φιδιών,
-τέσσερα διαφορετικά είδη ταραντούλας... -Τι;
Έναν βάτραχο, μια μαστιγοφόρο αράχνη-σκορπιό.
Θα τη θυμάται αυτήν τη μέρα.
Ναι. Κοίτα εδώ.
-Τι είναι αυτό; -Ταραντούλα.
Το άρπαξε, το λύγισε και το τίναξε πάνω μου.
Στενοχωριέμαι που φεύγεις αύριο.
Κι εγώ στενοχωριέμαι που φεύγω.
Οι καλύτερες διακοπές της ζωής μου.
Πρέπει να αναχωρήσετε σύντομα, οπότε...
-Χάρηκα πολύ που σε ξαναείδα, φίλε. -Κι εγώ το ίδιο.
-Σ' αγαπώ. -Κι εγώ σ' αγαπώ.
-Να είσαι καλά. -Ναι.
Σ' αγαπώ.
Είμαι πολύ περήφανος για σένα.
Χαίρομαι που πέρασες καλά.
-Πέρασα υπέροχα. -Ναι.
-Ήταν καταπληκτικά. -Έχω εντυπωσιαστεί με όσα έχετε καταφέρει.
Είναι μια θαυμάσια ιστορία.
-Ευχαριστώ, Τζέι. Τα λέμε σύντομα. Έγινε; -Τα λέμε σύντομα.
Να σου ζητήσω κάτι, πάντως;
Όταν γυρίσω, μπορείς να μου φτιάξεις μια κοτόπιτα;
-Μόνο αυτή λαχταράω. -Φυσικά και μπορώ.
Το αστείο είναι ότι κόβω κρεμμύδια και σκόρδο,
και τα δάχτυλά μου μυρίζουν σαν κοτόπιτα, κι όταν τριγυρνάω με τον φακό μου
δίπλα στο πρόσωπο, σκέφτομαι διαρκώς την κοτόπιτά σου.
Μη στενοχωριέσαι.
Θα τα πούμε σύντομα, εντάξει;
-Σ' αγαπώ πάρα πολύ. -Κι εγώ το ίδιο.
Να προσέχεις, έτσι;
Εννοείται.
Όχι κλάματα. Θα κλάψω κι εγώ.
Δεν έκλαιγα.
Δεν σκόπευα να κλάψω.
Ο ερχομός σας του έδωσε μεγάλη χαρά.
Από εδώ αναλαμβάνω εγώ, μην ανησυχείς.
Καλή εβδομάδα να έχετε.
-Γεια σας. -Προσοχή στον δρόμο.
Καλό ταξίδι.
-Κοίτα τον Τζέι, ακόμα χαιρετάει. -Πράγματι.
12 ΜΗΝΩΝ 6 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Έλα.
Περίπου 14 μηνών, ο οσελότος αρχίζει να αφήνει τη μητέρα του.
Βλέπω τους επόμενους μήνες σαν έναν μακρύ αποχωρισμό.
Θα μου λείψεις, φίλε.
Θα μου λείψεις πάρα πολύ.
Είναι επιθετικός, άγριος, μαχητικός και ανελέητος.
Πρόσεχε!
Θα σε δαγκώσει.
13 ΜΗΝΩΝ 5 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Πρόσεχε.
Τρώει, κυνηγάει, κάνει ό,τι πρέπει να κάνει ένας οσελότος.
Κρίστιαν, Νίρι.
Αύριο ταξιδεύω για Ηνωμένες Πολιτείες.
Μπορεί να γυρίσω τον Σεπτέμβρη.
Αν προκύψει κάτι επείγον, με ενημερώνετε.
Έγινε, γεια!
Τα λέμε.
Γεια σας.
Να είστε καλά.
Για να γίνει πραγματικά άγριο ζώο, πρέπει να τον αφήσω μόνο του.
14 ΜΗΝΩΝ 4 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Πρέπει να του αφήσω κάποια ελευθερία.
Εκεί έχει ένα αβγό για σένα.
Αλλά μόνο αυτό. Δεν έχει άλλο.
Και μη με ακολουθήσεις.
Φάε το αβγό σου. Μη με ακολουθήσεις.
Είναι η πρώτη νύχτα που έχει περάσει έξω από το κλουβί του. Πρώτη ολόκληρη.
Νιώθω λιγάκι μόνος.
Κι αυτός έχει φύγει.
Για την ώρα, έστω.
Είναι το ότι είχες
κάποιον στη ζωή σου για τόσους μήνες,
απόλυτα εξαρτημένο από σένα, που τώρα μεγάλωσε και φεύγει.
Μήπως ήταν η τελευταία φορά που τον είδα;
Δεν υπάρχει βιβλίο οδηγιών για την περίπτωση.
Αναγκαστικά, το γράφουμε καθώς προχωράμε.
Πάντως, είναι δύσκολο να ξέρω ότι δεν είμαι πια το δίχτυ ασφαλείας του.
Δεν είναι εδώ. Δεν γύρισε.
Αυτό είναι το αρσενικό που μας προβληματίζει.
Κι ήταν εδώ χθες τη νύχτα.
Αυτός είμαι εγώ.
Γαμώτο.
Η επόμενη κάμερα είναι εδώ πάνω.
Ο Κιάνου ήταν εδώ στις 7:21 π.μ.
Κίκι;
7:21.
Σίγουρα είναι αυτός.
Θα πάρω το μονοπάτι του ρυακιού.
Γεια σου, Κιάνου.
Γεια σου, φίλε.
Τα πήγες θαυμάσια.
Θεέ μου.
Σ' αγαπώ πάρα πολύ, που να πάρει.
Χριστέ μου.
Πες μου ότι είμαι ηλίθιος. Θέλω να το ακούσω.
Αν είναι δυνατόν.
Όχι το λάπτοπ μου.
Όχι αυτό, είπα.
Πέρασες ολόκληρη νύχτα έξω, δικέ μου.
Είμαι πολύ περήφανος για σένα.
Απόψε θα κάνουμε το ίδιο.
Κρίστιαν.
Μεγάλο ταξίδι, ε;
Τι γίνεσαι;
Αυτό στο χείλι σου το ζωγράφισες;
Μουστάκι είναι.
Αφήνω μουστάκι. Εικοσιδύο μέρες το έχω και μεγαλώνει.
-Άει παράτα μας. -Γιατί;
Ζωγραφισμένο είναι. Αποκλείεται να είναι αληθινό.
-Κι όμως. -Έλεος.
Είναι το δικό μου Movember. Το αρχίζω από τον Αύγουστο.
Καλά. Εντάξει.
Να το βίντεο από την κάμερα-παγίδα. Ο Κιάνου έμεινε έξω όλη νύχτα.
-Εντάξει, 7:21. -Ήταν εκεί στις 7:21.
Μετά περνάω και ελέγχω στις 8:17.
Έπειτα, καθώς κατεβαίνω το μονοπάτι, τον βρίσκω.
-Έλα ρε. -Ναι.
-Εντάξει, μ' αρέσει. -Όχι, δεν σ' αρέσει.
Όταν σταμάτησε να κρατάει τον Κιάνου στο κλουβί μέσα στη μέρα,
έγινε ένα μεγάλο βήμα.
Να μπορεί ο Κιάνου να έρχεται και να φεύγει, να περιφέρεται στη ζούγκλα.
Φαίνεται τρελό, αλλά με τον Χαν δεν φτάσαμε ως εδώ.
Ήμασταν στο τσακ. Απείχαμε μία εβδομάδα,
αλλά δεν το 'χαμε πετύχει.
Λοιπόν, τα λέμε σε 15-20 λεπτά.
Τον άκουσες κι εσύ;
Σίγουρα τον άκουσα.
Σίγουρα ψάχνει τον Χάρι.
Χάρι!
Φύγε, βρε Κίκι.
Δεν πρέπει να είσαι εδώ. Το ξέρεις.
Ούτε να τρως λεμονόχορτο.
Είναι παράξενο να βρίσκεται έξω από το κλουβί του.
Τώρα, έμαθε και πού μένει ο Χάρι.
Είναι τρελό.
Χάρι!
Η χθεσινή νύχτα ήταν χάλια.
Ο Κιάνου ερχόταν στην καλύβα ξανά και ξανά.
Πιθανότατα αυτό γίνεται για να μου πει ότι πεινάει.
Όμως, δεν μπορώ πλέον να έχω αυτόν τον ρόλο στη ζωή του.
15 ΜΗΝΩΝ 3 ΜΗΝΕΣ ΕΩΣ ΤΗΝ ΑΠΕΛΕΥΘΕΡΩΣΗ
Και πρέπει να το χωνέψει κι εκείνος.
Δεν ξέρω πώς να του το πω. Πώς να του πω να πάει παρακάτω.
Φεύγω. Σ' αφήνω.
Έτσι νιώθω.
Έτσι.
Έτσι νιώθω όταν έρχεσαι στο σπίτι. Εντάξει;
Ναι, το ξέρω ότι είσαι ένα θυμωμένο, άγριο ζώο,
αλλά πρέπει να μάθεις και να φέρεσαι ανάλογα.
Πρέπει να κυνηγάς πιο πολύ.
Μια μητέρα οσελότος θα ήταν αδυσώπητη. "Είσαι έτοιμος. Αντίο.
"Πάω να ζευγαρώσω, να κάνω κι άλλα σαν εσένα".
Είναι μια εντελώς διαφορετική σχέση.
Δεν συγκρίνεται.
Έλεος.
Πώς και δεν τον ακούσαμε εδώ πέρα;
Έρχεται και φεύγει, ξανά και ξανά.
Έσκισε τη σκουπιδοσακούλα. Έφαγε πολύ πλαστικό.
Τις προάλλες, μπήκα στη ζούγκλα για να τον ψάξω,
και βρήκα μπόλικο εμετό με μασημένες πλαστικές σακούλες.
Μετά, παίρνει την πετσέτα μου και της ανοίγει κανονικότατη τρύπα.
Με κάθε θόρυβο πετάγομαι, μπας και είναι πάλι αυτός.
17 ΜΗΝΩΝ ΕΤΟΙΜΟΣ ΓΙΑ ΑΠΕΛΕΥΘΕΡΩΣΗ
Φύγε από δω!
Είναι απολύτως έτοιμος να είναι μόνος του.
Αλλά δεν φεύγει, και δεν ξέρω τι κάνω λάθος.
Τώρα ή ποτέ.
Είναι στην ηλικία που πρέπει να με αφήσει.
Συνεπώς, πρέπει να κάνω ό,τι μπορώ,
είτε δείχνοντας πιο αποφασιστικός είτε δείχνοντας
θυμωμένος ή τρομάζοντάς τον.
Αυτό είναι κακό!
Μην ξανάρθεις εδώ πάνω.
Κιάνου! Φύγε!
Φύγε!
Φύγε, τώρα!
Φύγε!
Μακριά!
Φύγε! Τώρα!
Μακριά!
Είχε αυτές τις στιγμές μανίας.
Βασικά, μου λες μόνο
ότι δεν κάνω το σωστό, ότι κάνω λάθος.
Κι εγώ δεν αντέχω άλλο και παίρνω το όπλο, επειδή θέλω να αυτοκτονήσω.
Αλλά μετά σκέφτομαι τον Τζέιντεν.
Σκέφτομαι τη μαμά, τον μπαμπά, την αδερφή μου.
Και τον Κιάνου, πάνω απ' όλους.
Σκέφτομαι εσένα και πώς θα σε επηρέαζε, σκέφτομαι πόσο εγωιστικά φέρομαι.
Πρέπει να σκέφτομαι ότι έχω να κάνω με δύο διαφορετικούς ανθρώπους.
Γιατί έτσι είναι.
Φύγε από κει!
Φύγε αμέσως!
Φύγε!
Ανησυχώ μήπως δεν μπορεί να ζει μόνος του.
Κι αν δεν μπορεί να ζει μόνος του, τότε...
Τους περασμένους...
Τους περασμένους 16 μήνες...
απέτυχα.
Χάρι, σε παρακαλώ.
Το έχω ανάγκη.
Το έχω ανάγκη, Σαμ.
Άσε με ήσυχο.
Θέλω να νιώσω τον πόνο, την αδρεναλίνη. Είναι ανάγκη.
Χάρι.
Αυτό είχα ανάγκη.
Καλέσατε την Εθνική Γραμμή για την Πρόληψη της Αυτοκτονίας.
Είμαστε εδώ για εσάς.
Γεια σας. Γραμμή Βοήθειας.
Γεια σας. Ονομάζομαι Σαμάνθα.
Καλώ για λογαριασμό ενός φίλου μου.
Τι συμβαίνει, Σαμάνθα;
Λοιπόν, πρόκειται για κάποιον που πάντα αυτοτραυματιζόταν με διάφορους τρόπους,
και θεωρώ ότι, για μένα, το πρώτο σημάδι πως κάτι αλλάζει
ήταν όταν, αντί να χαρακώνεται ψηλά στο μπράτσο,
άρχισε να κόβεται στους καρπούς,
ενώ και ο τρόπος που το κάνει είναι πολύ πιο άγριος.
Επίσης, την περασμένη βδομάδα ανέφερε ότι θα κρεμαστεί
και θα πάρει ό,τι χάπια βρει,
στην καλύβα όπου μένει.
Και δεν έχει μιλήσει έτσι εδώ και πολλά χρόνια.
Λοιπόν...
Εφόσον κόβεται και μιλάει για αυτοκτονία,
χρειάζεται κάποιον να τον επιβλέπει.
Πρέπει να πάτε και να του μιλήσετε, και να θέσετε κάποια όρια.
Άλλωστε, προκαλεί και σ' εσάς κάποιο συναισθηματικό τραύμα,
αρνούμενος τη βοήθεια.
Κι αυτό είναι άδικο για σας.
Ναι.
Δεν ξέρω αν πρακτικά γίνεται να τον πάρετε από εκεί,
όμως, σε τελική ανάλυση,
δεν θέλετε να στηρίξετε τη συνέχιση αυτής της συμπεριφοράς.
Θέλετε να τον στηρίξετε ώστε να βρει βοήθεια.
Αυτήν τη στιγμή, έχει πολλά προβλήματα,
εσωτερικές συγκρούσεις βαθιά μέσα του
που δεν θέλει να κουβεντιάσει με κανέναν.
Είναι πιθανό,
αν δεν συμφωνήσει να φύγει μέσα στις προσεχείς εβδομάδες,
να χρειαστεί να του πω, ως φίλη,
αλλά και ως επικεφαλής του προγράμματος,
ότι πρέπει να φύγει,
επειδή είναι ψυχολογικά ασταθής.
Όχι, γαμώτο, δεν θα το κάνω αυτό,
γιατί ο Κιάνου είναι πιο σημαντικός
από οτιδήποτε άλλο έχω κάνει στη ζωή μου.
Δεν μας γαμάς, λέω γω.
Δεν μας γαμάς...
Βασικά, αυτό που είπε ήταν "Δεν ξέρω γιατί κάλεσες αυτήν τη γραμμή.
"Δεν τρέχει κάτι σοβαρό.
"Μπορεί για σένα να ήταν καλό και να το είχες ανάγκη.
"Αλλά μακάρι να μη μου το είχες πει,
"γιατί αυτό με στενοχώρησε και με θύμωσε ακόμα περισσότερο".
Και δεν συμφωνεί ότι...
Ξέρει ότι έχει πρόβλημα, αλλά τώρα δεν είναι διατεθειμένος να κάνει τίποτα.
Και δηλώνει ότι δεν είναι έτοιμος να φύγει και κανείς δεν θα τον αναγκάσει.
Δηλαδή, για ένα πράγμα...
Όχι, εσύ μάλωσες για ένα πράγμα. Εσύ προκάλεσες καβγά για ένα χαζό πράγμα.
Ποτέ δεν προκάλεσα καβγά για ένα πράγμα, να πάρει ο διάολος.
Σταμάτα να σπας πράγματα.
Θα σπάω ό,τι σκατά θέλω.
Λάθος κάνεις.
Δεν μπορείς να σπας ό,τι σκατά θέλεις.
Αυτός είναι το πιο σημαντικό για μένα αυτήν τη στιγμή.
Αν πεθάνει τώρα που μιλάμε,
αν φύγει και δεν τον ξαναδώ, ξέρεις πώς θα με επηρεάσει αυτό;
Ήδη έχω χάσει έναν.
Κατάλαβες;
Κι εγώ τον έχασα.
Δεν το είδες να συμβαίνει.
Μόνο το άκουσες μέσα από τη φωνή μου και τα δάκρυά μου.
Και δεν αρκεί αυτό, νομίζεις;
Δεν νομίζω ότι αντιλαμβάνεσαι πόσο με πλήγωσε.
Όλα όσα πίστευα ότι είχα ξανακερδίσει, τα έχασα πάλι.
Έχασα ένα πελώριο κομμάτι μου στον στρατό,
όταν είδα όλα αυτά τα νεκρά παιδιά.
Είδα το καημένο το κοριτσάκι να κομματιάζεται μπροστά μου.
Και έρχομαι εδώ και, σαν από θαύμα, βρίσκω κάτι που με κάνει ευτυχισμένο.
Εσένα, τη ζούγκλα, τα δύο πράγματα που με κάνουν ευτυχισμένο.
Και τώρα νιώθω χαμένος.
Νόμιζα ότι έχω μια φίλη στη ζούγκλα, αλλά αυτό δεν ισχύει.
Γιατί εσύ...
Εσύ δεν με θες πια εδώ.
Είπες ότι, αν έλειπε ο Κιάνου,
θα είχα φύγει, κι εσύ θα συνέχιζες τη ζωή σου.
Όταν μου φέρονται τόσο άσχημα και υποτιμητικά όσο εσύ,
δεν έχω όρεξη να είμαι εδώ, ούτε να είμαι φίλη σου.
Ούτε εγώ σε νιώθω σαν φίλη μου τώρα.
Κουράστηκα να νιώθω έτσι όταν είμαστε μαζί.
Είναι αμοιβαίο.
Ό,τι κάνω την πληγώνει.
Ό,τι κάνει με πληγώνει.
Νιώθω λες και το μόνο που έχουμε να πούμε ο ένας στον άλλο
είναι αλληλοκατηγορίες και προσβολές.
Τα πράγματα που θέλω να του πω αυτήν τη στιγμή
δεν θα βοηθούσαν. Έτσι, τα κρατώ για τον εαυτό μου.
Έχουμε βαδίσει στον ίδιο δρόμο πολύ καιρό τώρα, και ήταν
όλο κακοτοπιές.
Τώρα, θέλω μόνο να πάρει ο καθένας τον δρόμο του.
Με τον Χάρι, ένιωθα ότι διαρκώς
πάσχιζα να σώσω είτε αυτόν είτε τη σχέση μας.
Κι αυτό δεν είναι υγιές.
Κιάνου.
Έλα, βρε φίλε. Πού είσαι;
Έχουν περάσει δύο νύχτες και δεν έχει φανεί.
Γιατί τέτοια ξαφνική αλλαγή;
Ελπίζω να είναι καλά.
Πού έχει χαθεί;
Κιάνου.
Γαμώτο.
Κιάνου.
Γεια σου, Κιάνου.
Πού χάθηκες;
Πέντε μέρες έχω να σε δω.
Καλό είναι αυτό, πάντως. Πέρασες πέντε μέρες μόνος σου.
Χαίρομαι που είσαι καλά.
Ήταν υπέροχο που τον είδα.
Νιώθω ότι έχω κάνει κάτι καλό.
Είναι τόσο...
Είναι τόσο ανόητο που στενοχωριέμαι γι' αυτό, αλλά...
Αμάν.
Νιώθω ότι έχω κάνει κάτι καλό.
Φέρσου σαν άντρας, ρε μαλάκα.
Ωραία.
Εντάξει.
Γράφει.
Θα μου λείψεις, φίλε.
Σοβαρά τώρα.
Δεν θα περάσει ούτε ένα λεπτό, ούτε ένα σου λέω,
που να μη σε σκέφτομαι.
Όμως, πρέπει να φύγω.
Είναι ανάγκη.
Αλλά μπορεί να σε ξαναδώ.
Όμως, αν δεν σε ξαναδώ, να ξέρεις ότι σ' αγαπώ.
Γιατί έτσι είναι, φίλε.
Σ' αγαπώ με όλο μου το είναι.
Αυτό είναι υπέροχο.
Σ' ευχαριστώ.
Τα δόντια σου είναι πολύ μεγάλα για τέτοια παιχνίδια, σκατούλη.
Αντίο.
Τι ώρα είναι;
Ώρα να πάω σπίτι πια.
Γαμώτο.
Τι κωλόκρυο είναι αυτό.
ΑΓΓΛΙΑ
Το έχω ξεσυνηθίσει.
Μάλλον αυτοί είναι.
Ναι, όντως.
Ας δούμε πόσο θα εκπλαγούν.
Γεια. Πάτε στο Pizza Hut χωρίς εμένα;
Δεν είμαστε καλά! Τι γυρεύεις εδώ, βρε;
Δεν το πιστεύω.
-Τι γίνεσαι; -Μάντεψε πού πάμε.
-Στο Pizza Hut. -Ναι. Χωρίς εμένα.
Θα πηγαίνατε χωρίς εμένα.
Τι κάνεις;
Θεέ μου.
-Όλα καλά; -Την άλλη βδομάδα, δεν μας είχες πει;
Ναι, σας είπα ψέματα.
-Συγγνώμη, μαμά. -Τι γίνεσαι, φίλε;
Μην το ξανακάνεις αυτό!
Καλά είσαι;
Χαίρομαι που σας βλέπω.
Ναι.
Πάλι καλά που δεν σου έπεσε το γλυκάκι.
-Τρία, δύο, ένα. -Τρία, δύο, ένα.
Γι' αυτό ελέγχω πάντα στις άκρες.
Δεν θέλω να σκοτώσω κανένα.
Αν αφιερώσεις ένα τεταρτάκι παραπάνω, μπορεί να το σώσεις.
Ακόμα εκεί.
Είχα πολύ χρόνο για να σκεφτώ.
Σίγουρα συνειδητοποίησα ότι ποτέ δεν τα πήγαινα καλά
στο να αποχωρίζομαι ανθρώπους που δεν μου έκαναν καλό.
Ανατρέχοντας στο παρελθόν,
είχα έναν πατέρα που με κακοποιούσε λεκτικά και σωματικά
και, το επόμενο πρωί, από τις 8:00 π.μ. μέχρι τις 12:00 μ.μ,
ήταν ήρεμος και καλοσυνάτος,
και με έριχνε με τις συγγνώμες του
και δείχνοντάς μου τον αληθινό εαυτό του, ή αυτό που θεωρούσα εγώ αληθινό εαυτό.
Κι αυτό το μοτίβο το αναπαρήγαγα στην ενήλικη ζωή μου.
Είναι λίγο βαρύ.
Όταν έφυγε ο Χάρι τον Δεκέμβριο, πάψαμε να κλαδεύουμε γύρω από το σπίτι.
Τα αφήσαμε όλα να μεγαλώσουν.
Έχει μια λογική. Αφήνεις τη ζούγκλα να το καταπιεί.
Να καταπιεί το παρελθόν.
Έχουμε τοποθετήσει κάμερες σε αυτό μονοπάτι και μπροστά,
για να ξέρουμε αν επιστρέψει ο Κιάνου, αν δεν είμαστε εδώ.
Πιστεύω ότι... Ένα τέτοιο μέρος περιέχει τόσα πράγματα,
ώστε, σε προσωπικό επίπεδο, ήθελα πραγματικά
να έχω έναν χώρο για μια νέα αρχή.
Η Σαμάνθα έκτισε ένα νέο κέντρο διάσωσης
και ενίσχυσε την ομάδα της με επιστήμονες και κτηνιάτρους.
Η ομάδα της έχει σώσει πάνω από 120 ζώα
και σήμερα προστατεύει 28.000 στρέμματα τροπικού δάσους.
Πού είναι το καλό παιδί;
Η Hoja Nueva έγινε το πρώτο και μοναδικό κέντρο διάσωσης στο Περού
που ειδικεύεται στα σαρκοβόρα.
Είναι καλό να το ξέρουμε.
-Είναι αγόρι ή κορίτσι; -Κορίτσι.
Είναι κορίτσι.
Το πρώτο μου.
Το πρώτο κορίτσι σου.
Μεταξύ των ζώων που διασώθηκαν, είναι 13 αγριόγατες.
Τα πας περίφημα.
Την ονομάσαμε Κλίο, από το Κλεοπάτρα,
γιατί είναι ήδη μια ισχυρή γυναικεία παρουσία,
κι έτσι μας φάνηκε τέλειο.
Τη δεδομένη στιγμή, είμαι σε πολύ καλή ψυχολογική κατάσταση.
Έτσι, όποτε αγκαλιάζω τους δικούς μου για τελευταία φορά,
ξέρω πως είναι μόνο προσωρινά.
Αν είναι δυνατόν!
Δεν έχω ξαναδεί κάτι τέτοιο.
Σαν να ζω σε όνειρο.
Μετά από οκτώ μήνες στη Βρετανία, ο Χάρι πήγε στο Εκουαδόρ,
ως εθελοντής σε ένα πρόγραμμα προστασίας ερπετών και αμφίβιων ζώων.
Ακόμα κάνω αρνητικές σκέψεις και έχω άσχημες μέρες.
Όμως, τότε σκέφτομαι "Χάρι, έχεις υπάρξει ευτυχισμένος.
"Στο χέρι σου είναι".
Μη στηρίζεσαι πάνω μου. Χαλάρωσε, φίλε.
Μόνο όταν πάω να πέσω στηρίζομαι.
Συνεχίζει να ταξιδεύει και παραμένει κοντά στην οικογένειά του.
Τέλειο!
Θαυμάσιο.
Σίγουρα, όμως, τον σκέφτομαι κάθε μέρα.
Εύχομαι, μέσα από την καρδιά μου, να είναι ακόμα κάπου εκεί έξω.
Να έχει ζευγαρώσει με κάποιο θηλυκό
και να κυκλοφορούν κι άλλοι μικροί Κιάνου.
Είμαι περήφανος που τον έφερα
σε ένα σημείο απ' όπου τελικά βρήκε τον δρόμο του.
Ο Χάρι και η Σαμάνθα πέρασαν 18 μήνες μεγαλώνοντας τον Κιάνου.
Ο Κιάνου εμφανίστηκε σε μια κάμερα, έξι μήνες μετά την απελευθέρωσή του.
Υγιής και άγριος.
ΜΕ ΑΓΑΠΗ, ΣΤΗ ΜΝΗΜΗ ΤΟΥ ΧΑΝ
ΑΓΡΙΟΓΑΤΑ
Υποτιτλισμός: Ειρήνη Παπαδάκη
Επιμέλεια Ντέση Βερβενιώτου